## Pravilnik o izmjenama i dopunama Pravilnika o provedbi Sheme školskog voća

### NN 11/2014 (29.1.2014.), Pravilnik o izmjenama i dopunama Pravilnika o provedbi Sheme školskog voća

MINISTARSTVO POLJOPRIVREDE

198

Na temelju članka 3. stavka 4. i članka 7. stavka 7. Zakona o zajedničkoj organizaciji tržišta poljoprivrednih proizvoda i posebnim mjerama i pravilima vezanim za tržište poljoprivrednih proizvoda (»Narodne novine« broj 82/2013) ministar poljoprivrede donosi

PRAVILNIK

O IZMJENAMA I DOPUNAMA PRAVILNIKA O PROVEDBI SHEME ŠKOLSKOG VOĆA

Članak 1.

U Pravilniku o provedbi Sheme školskog voća (»Narodne novine« broj 88/2013, 99/2013) u članku 3. točka 3. mijenja se i glasi:

»Ministarstvo nadležno za obrazovanje je tijelo koje potvrđuje spisak škola i broj učenika koji sudjeluju u Shemi školskog voća i informira javnost o važnosti voća i povrća u pravilnoj prehrani u okviru svojih nadležnosti.«

Članak 2.

U članku 7. stavak 4. briše se.

Dosadašnji stavci 5., 6., 7., 8. i 9. postaju stavci 4., 5., 6., 7. i 8.

Članak 3.

U članku 9. stavak 3. mijenja se i glasi:

»(3) Ministarstvo nadležno za obrazovanje dostavit će Agenciji za plaćanje najkasnije:

– 20. svibnja u godini u kojoj počinje razdoblje provedbe Sheme školskog voća ukupan broj učenika od 1. do 4. razreda po svakoj školi u odgovarajućoj školskoj godini;

– 25. kolovoza u godini u kojoj počinje razdoblje provedbe Sheme školskog voća privremen broj učenika od 1. do 4. razreda po svakoj školi upisanih u novu školsku godinu;

– 15. listopada u godini u kojoj počinje razdoblje provedbe Sheme školskog voća konačan broj učenika od 1. do 4. razreda po svakoj školi upisanih u novu školsku godinu.«

Članak 4.

U članku 10. stavak 1. mijenja se i glasi:

»(1) Agencija za plaćanja će najkasnije 5. rujna u godini u kojoj počinje razdoblje provedbe Sheme školskog voća odlukom privremeno odobriti dobavljača i odrediti iznos prava na potporu po pojedinoj školi u okviru Sheme školskog voća.«

Iza stavka 1. dodaje se novi stavak 2. koji glasi:

»(2) Agencija za plaćanja će najkasnije 30. listopada u godini u kojoj počinje razdoblje provedbe Sheme školskog voća odlukom konačno odrediti iznos prava na potporu po pojedinoj školi u okviru Sheme školskog voća.«

Dosadašnji stavak 2. koji postaje stavak 3. mijenja se i glasi:

»(3) Odlukom iz stavka 2. ovoga članka utvrdit će se ukupni i konačni iznos potpore po dobavljaču za svaku školu s kojom je dobavljač sklopio ugovor iz članka 11. ovoga Pravilnika za provedbu Sheme školskog voća.«

Iza stavka 3. dodaje se novi stavak 4. koji glasi:

»(4) Konačni iznos potpore se ne može naknadno mijenjati.«

Dosadašnji stavci 3., 4. i 5. postaju stavci 5., 6. i 7.

Članak 5.

U članku 11. stavku 4. riječi: »procijenjenom i« brišu se, a riječi: »iz članka 10. stavka 1.« zamjenjuju se riječima: »iz članka 10. stavka 2.«

U stavku 5. riječi: »prilikom podnošenja sljedećeg Zahtjeva za potporu« zamjenjuju se riječima: »prije izdavanja konačne odluke iz članka 10. stavka 2. ovoga Pravilnika.«

U stavku 7. iza riječi: »povrće« briše se točka i dodaju riječi: », ali samo do donošenja konačne odluke iz članka 10. stavka 2. ovoga Pravilnika.«

Članak 6.

U članku 12. stavku 2. riječi: »u skladu s ugovorom iz članka 11. ovoga Pravilnika« zamjenjuju se riječima: »nakon izdavanja privremene odluke iz članka 10. stavka 1. ovoga Pravilnika.«

Članak 7.

U članku 19. stavku 2. riječi: »iz članka 10. stavka 1.« zamjenjuju se riječima: »iz članka 10. stavka 2.«

Članak 8.

»PRIJELAZNE I ZAVRŠNE ODREDBE

(1) Iznimno u školskoj godini 2013./2014. omogućit će se Agencija za plaćanja izmjena odluke o odobravanju dobavljača.

(2) Odluka iz stavka 1. ovoga članka primjenjivat će se retroaktivno, od početka školske godine 2013./2014.«

Članak 9.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/78

Urbroj: 525-07/0004-14-10

Zagreb, 9. siječnja 2014.

Ministar

Tihomir Jakovina, v. r.

Pravilnik, NN 11/2014-198